یئنی قوّت قوموتانلاری بللی اولدو.
یوکسک عسگری شورا (یاش)، باش ناظیر بینا‌لی ییل‌دیریم باشچیلیغیندا چانکایا کؤشکونده 4 ساعت داوام ائدن توپلانتیدا، یئنی قوّت قوموتانلارینی تعیین ائتدی .
یاش قرارلارینا باغلی آچیقلامادا اولان پرزیدنت سؤزچوسو ایبراهیم قالین، قارا گوجلری قوموتانلیغینا ژاندارما قوموتانی ژنرال یاشار گولرین، دنیز گوجلری قوموتانلیغینا دنیز گوجلری قرارگاه باشقانی آمیرال آدنان اؤزبالین، هاوا گوجلری قوموتانلیغینا محاریب هاوا گوجلری قوموتانی ژنرال حسن کوچوکاکیوزون تعیین ائدیلدیگینی بیلدیردی.
قالین، پرزیدنت کوللیه‌سینده تشکیل ائتدیگی مطبوعات کونفرانسیندا، یاش آدی ییغینجاغیندا تورک سیلاح‌لی گوجلرینده وظیفه‌لی ژنرال، آدمیرال و آلبای‌لاردان بیر اوست روتبه‌یه یوکسلدیله‌جکلر، وظیفه مدتی اوزاتیلاجاق‌لار، کادروسوزلوک و یاش حدین‌دن امکلیلیگه سؤوق ائدیله‌جک‌لری وضعیت‌لری‌نین گؤروشوله‌رک پرزیدنتی رجب طیب اردوغانین امضاسی ایله قرارا باغلاندیغینی ایفاده ائتدی.
قالین، 30 آوقوست‌دان اعتبارلی اولماقلا  6 ژنرال / آدمیرا‌لی بیر اوست روتبه‌یه، 61 سرهنگین ایسه ژنرال / آمیراللیغا یوکسلتیلدیغینی، 8 زنرال / آدمیرا‌لی وظیفه مدت‌لری‌نین بیر ایل، 159 سرهنگین وظیفه مدت‌لری‌نین ایسه ایکی ایل مدتله اوزادیلدیغینی سؤیله‌دی.
30  آوقوست تاریخی اعتباریله روتبه گؤزلمه مدتینی دول‌دوران 28 ژنرال / آدمیرال ایله 107 سرهنگین کادروسوزلوک، بیر آدمیرا‌لی ایسه یاش حدینی دولدورماسی سببیله 1 سپتامبردان اعتباراً تقاوده سؤوق ائدیلدیگینی بیلدیردی.
ایبراهیم قالین، 30 آوقوست‌دان اعتبارلی اولماقلا قارا گوجلری قوموتانی ژنرال ذکی چولاک، دنیز گوجلری قوموتانی اورامیرال رجب بولنت بوستان اوغلو، هاوا گوجلری قوموتانی ژنرال عابدین اونالین وظیفه مدت‌لرینی تاماملادیغینی سؤیله‌یرک، وئردیک‌لری خیدمت‌لره گؤره اوچ قوموتانا تشککور ائتدی.
